Бархӯрди манфиатҳо

Зиддияти манфиатҳо — яке аз мафҳумҳои илми иқтисод ва сиёсат ҳолатест, ки манфиати як гурӯҳ ё шахсе дар қабули қарор таъсир расонда, ба манфиатҳои ширкату ҷомеа зарар мерасонад.

Манфиатҳо гуногун мешаванд, масалан, сиёсӣ, геополитикӣ, байналмилалӣ, манфиати шахси ҷудогона, узви хонавода, кормандони коргоҳу муассиса ва ташкилот, гурӯҳи мардум, табақа, миллат, давлатҳо ва амсоли инҳо. Барои бартараф кардани зиддияти манфиатҳо ташкилотҳои гуногун (мас., СММ ва ғ.) вуҷуд доранд ва илми нав ‒ низоъшиносӣ (конфликтология) онро меомӯзад. Зиддияти манфиатҳо дар ҷомеа ҳангоми фаъолияти хоҷагидории одамон мушоҳида мешавад. Мисоли равшани он дар раванди муносибатҳои бозорӣ зиддияти байни харидору фурӯшанда мебошад, ки ҳамчун мояву асоси мавҷудият ва ҳатто ҷараёни инкишофу пешравӣ хидмат мекунад. Аз ин рӯ, зарурати ногузири бо ҳамдигар пайванд кардану мувофиқ гардондани манфиатҳо ба миён меояд. Манфиатҳои иқтисодии одамон дорои зиддияти диалектикӣ мебошад. Ин зиддиятҳо омӯхта шуда, роҳу василаҳои мутобиқгардонии онҳо муайян карда мешаванд ва дар асоси он қоидаву низомҳои муайян ба вуҷуд меоянд. Дар акси ҳол дар раванди хоҷагидории ҷомеа зери таъсири зиддиятҳо «рахна» ва норасоиҳо ба миён меоянд, ки монеи пешрафт мегарданд.

 Эзоҳ 

 Адабиёт 


Гурӯҳ:Мафҳумҳои иқтисодӣ